# OBSERvoinnin harjoittelu ryhmässä

1. Valitkaa observointiparin kanssa, kumman päiväkodissa teette harjoitteluobservoinnin. Pyydä kolmelta ryhmän lapsen vanhemmalta lupa havainnointiin toisella sivulla olevalla tutkimussuostumuslomakkeella. Lomakkeet jäävät ryhmään.

Sovi observointiparin kanssa päivä, jolloin harjoittelette observointia toisen observoijan omassa ryhmässä. Aamupäivän aikana tehkää samanaikaisia observointeja samoista lapsista ja syöttäkää arvionne verkkolomakkeelle. Harjoitteluun käytettävän observointilomakkeen osoite: <https://my.surveypal.com/HARJOITTELU_Observointilomake>

Käyttäkää molemmat päiväkodin koodina samaa numerosarjaa, jonka voitte itse päättää. Koittakaa miettiä sellainen numerosarja, jota muut observoijaparit eivät luultavasti käytä, esimerkiksi syntymäpäivienne yhdistelmä. Tässä tilanteessa päiväkodin koodilla on vain se merkitys, että näemme, miten samanlaisia tai erilaisia samassa päiväkodissa samoista lapsista tehdyt havainnot ovat.

Verratkaa arviotanne. Lähettäkää ensin arviot ja keskustelkaa vasta sitten. Omat arviot kannattaa kirjoittaa paperille muistiin keskustelua varten.

Tehkää noin kymmenen observointia aina yhtä aikaa lasta vaihtaen.

Käyttäkää samoista lapsista samoja numeroita.

1. Miettikää kysymys, johon haluatte saada vastauksen observoijien blogissa. Lähettäkää se blogiin sivulle Tietoja menetelmästä osoitteessa: <https://blogs.helsinki.fi/ececfeedback/tervetuloa/>

# Hyvä lapsen vanhempi!

Harjoittelemme ryhmässä lasten havainnointia osana kunnassamme tehtävää varhaiskasvatuksen tutkimus- ja kehittämistoimintaa. Lasten toimintaa arvioidaan osana arjen toimintaa eikä se vaikuta lasten arkitoimintaan millään tavalla. Havainnoinnin aineistoa käytetään havainnoinnin luotettavuuden arviointiin. Lasten nimiä tai muita henkilötietoja ei kerätä eikä talleteta aineistoon missään vaiheessa. Lapsi ei osallistu tähän havainnointityökalun testaamiseen ilman vanhemman/huoltajan suostumusta. Osallistuminen on täysin vapaaehtoista ja vanhemmilla on koska tahansa mahdollisuus vetäytyä yhteistyöstä syytä ilmoittamatta. Pyydämme suostumusta lapsenne osallistumiselle lastentarhanopettajan suorittamaan havainnoinnin harjoitteluun. Palauta/palauttakaa lomake lapsen ryhmän kasvattajalle. Tutkimuksen tuloksia pyritään jakamaan myös vanhemmille ja niitä käytetään varhaiskasvatuksen edelleen kehittämiseen.

Yhteistyöterveisin \_\_\_\_\_\_\_\_\_\_\_\_\_\_\_\_\_\_\_\_\_

Lisätietoa Kehittävä palaute varhaiskasvatuksessa -tutkimusprojektista osoitteessa <http://blogs.helsinki.fi/reunamo/>

# Suostumus tutkimukseen osallistumiselle

Lapseni \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ saa osallistua lastentarhanopettajan suorittamaan havainnoinnin harjoitteluun \_\_\_\_\_\_\_\_\_kuussa 20\_\_\_\_.

Paikka ja aika\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimen selvennys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_